«Mission Impossible 6» - Tom Cruise har trent i et år for det ekstreme stuntet - Se og Hør
Superstjernen gjør alt for å overgå seg selv.
TRENT I ET ÅR: Tom Cruise, som for tiden er aktuell med den nye filmen «Mission Impossible 6», har trent i et helt år for å gjøre det ekstreme stuntet. Foto: BabiradPicture/REX/Shutterstock/ NTB scanpix Vis mer
26. mars 2017 kl. 22.35
Tom Cruise (54) elsker å gjøre sine egne stunts.
Hans neste stunt i «Mission Impossible 6» blir spådd å overgå alt han har gjort tidligere. Foreløpig vil han ikke røpe hva han skal gjøre, men etter hans tidliger bedrifter på lerretet ligger det an til spektakulær akrobatikk.
I «Mission Impossible- Ghost Protocol» hang han på utsiden av Dubais verdenskjente skyskraper Burj Khalifa. Det ekstreme stuntet ble senere toppet i «Mission Impossible: Rogue Nation», da Cruise hang på utsiden av et Airbus A400M Atlas-fly mens det tok av fra rullebanen.
RISIKERER LIVET: Tom Cruise risikerer livet når han utfører sine egne stunt i Mission Impossible. Video: Paramount Pictures Vis mer
Ifølge The Collider kan dette bli det største stuntet Tom Cruise har gjort noen gang i karrieren. David Ellison, direktør i Skydance Media, avslørte i et intervju med nettmagasinet at innspillingen av den neste filmen begynner 10. april og at den vil bli filmet i Paris, London og på New Zealand.
Ifølge Ellison har Cruise ligget i hardtrening til filmen siden «Rough Nation».
Tom Cruise overrasket fansen
Flyscenen i «Rogue Nation» skal ha blitt filmet åtte ganger på 5000 fot og Cruise skal ha blitt utsatt for farer som sterk vind, lave temperaturer og røyk fra flyets drivstoff.